Last saved by: Žideková Alena

OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 607/15/5511-12	Žilina 12.10.2016 
EEČ: 2-43-316-2016
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 158 Trestného zákona
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
-	prečin: ublíženie na zdraví podľa § 158 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Žilina zo dňa 10.9.2015, spisová značka 3 Pv 607/15/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 16.07.2015 v čase o  12.15 h viedla osobné motorové vozidlo zn. AUDI A6, evidenčné číslo XXXXX v obci Lietava, okr. Žilina  po vedľajšej ceste, pričom pri vchádzaní do križovatky s cestou III/2102 nedala prednosť po hlavnej ceste idúcemu vozidlu zn. XXXXX, ev. čísla XXXXX, v dôsledku čoho došlo k zrážke vozidiel, pri ktorej jeho  vodič XXXXX utrpel zlomeninu priečneho výbežku stavcov L2 a L3 vpravo, otras mozgu I. stupňa, pomliaždenie oblasti sakrálnej chrbtice, pomliaždenie panvy, pomliaždenie hrudnej steny vľavo ťažšieho stupňa, pomliaždenie ľavej kľúčnej kosti ťažšieho stupňa, tržnú ranu ľavej ruky, oderku ľavého predlaktia, ktoré zranenia si vyžiadali práceneschopnosť v trvaní najmenej štyri týždne,    
     pričom vodička XXXXX svojim konaním porušila ustanovenie § 20 ods. 1 zákona č. 8/2009 Z. z. o cestnej premávke. 
Uznesením prokurátora Okresnej prokuratúry Žilina zo dňa 10.9.2015, spisová značka 3 Pv 607/15/5511, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
       Uznesením tunajšej prokuratúry sp. zn. 3Pv 607/15/5511 zo dňa 10.09.2015, právoplatným dňa 26. 09. 2015,  som podmienečne zastavil trestné stíhanie proti obvinenej XXXXX stíhanej za prečin ublíženie na zdraví podľa § 158 Trestného zákona a určil som jej skúšobnú dobu 12 (dvanásť) mesiacov, ktorá uplynula dňa 26.09.2016.

      Konštatujem, že obvinená XXXXX počas skúšobnej doby viedla riadny život, nedopustila sa žiadneho protispoločenského konania a splnila všetky zákonné podmienky na vyslovenie o osvedčení sa v skúšobnej dobe, a preto som rozhodol tak, ako je uvedené vo výrokovej časti tohto uznesenia. 
XXXXX
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor